Swedbank stadionas
Swedbank Stadion yra futbolo stadionas Malmėje, Švedijoje. Atidarytas 2009 m. Jame namų rungtynes žaidžia Allsvenskan klubas Malmö FF, prieš tai jis žaidė Malmö stadione. Stadionas turi 24 000 vietų, iš kurių 18 000 yra sėdimos, o likusios 6000 – stovimos. Tarptautinėms varžybos naudojama 21 000 sėdimų vietų. Swedbank Stadion yra antras pagal dydį šalyje, po Råsunda stadiono. Stadionas turi keturių žvaigždučių UEFA sertifikatą.